recursal/SuperWikiNEXT-32B huggingface dataset:
লাভ ল্যান্ডে একটি মিথষ্ক্রিয় ভাস্কর্য।
**চেজু লাভল্যান্ড** (제주 러브 랜드) (এটি **লাভ ল্যান্ড** নামেও পরিচিত) একটি বহিরঙ্গন ভাস্কর্য উদ্যান, যা দক্ষিণ কোরিয়ার চেজু দ্বীপে ২০০৪ সালে খোলা হয়েছিল। যৌনতা উদ্যানটির মূলভাব, যৌন শিক্ষার চলচ্চিত্র প্রদর্শন এবং বিভিন্ন যৌন অবস্থায় মানুষের প্রতিনিধিত্বকারী ১৪০টি ভাস্কর্যের উপর দৃষ্টি নিবদ্ধ করে। এর মধ্যে অন্যান্য উপাদান যেমন বড় লিঙ্গমূর্তি, পাথরের লেবিয়া এবং হস্তচালিত প্রদর্শনী যেমন "হস্তমৈথুন-চক্র" রয়েছে। উদ্যানের ওয়েবসাইটে উদ্যান সম্পর্কে বলা হয়েছে "এটি এমন একটি জায়গা যেখানে প্রেম সম্পর্কিত শিল্প ও যৌনতার মিলন হয়েছে।"

পটভূমি
------

১৯৭০-এর দশকে, দ্বীপের উষ্ণ জলবায়ু এবং স্নায়ু যুদ্ধ-যুগে বিদেশে ভ্রমণে নিষেধাজ্ঞার কারণে জেজু দ্বীপ কোরীয় দম্পতির জন্য চেজু দ্বীপ একটি জনপ্রিয় হানিমুন গন্তব্যে পরিণত হয়। বেশিরভাগ দম্পতি, আয়োজিত বিবাহবন্ধনে আবদ্ধ হতে এখানে আসতেন এবং দ্বীপটি যৌনশিক্ষার কেন্দ্র হিসাবে পরিচিতি লাভ করে। জার্মানির *ডের স্পিগেল* ম্যাগাজিনের একটি নিবন্ধ অনুসারে, ১৯৮০ এর দশকের শেষের দিকে সাংবাদিক এবং ভ্রমণ লেখক সাইমন উইনচেস্টার জানিয়েছিলেন যে দ্বীপের কিছু হোটেল কর্মচারী "পেশাদার সহায়তা প্রদানকারী" হিসাবে সহায়তা করতেন। সন্ধ্যায় হোটেলটি নবদম্পতিদের আরাম করতে সহায়তা প্রদান করতে কামনা উদ্রেককারী উপাদান সমন্বিত একটি বিনোদন অনুষ্ঠানের আয়োজন করতো।

২০০২ সালে, সিওলের হংগিক বিশ্ববিদ্যালয়ের স্নাতকগণ উদ্যানের জন্য ভাস্কর্য তৈরি শুরু করেন, যা ১ নভেম্বর ২০০৪ এ উন্মুক্ত করা হয়। "দুটি ফুটবল মাঠ"-এর সমান আকারের একটি বিস্তৃত জায়গায়, সমস্ত ভাস্কর্য প্রায় এক ঘণ্টার মধ্যে দেখা সম্ভব এবং বিভিন্ন কোরীয় শিল্পীদের কাজ একটি অতিরিক্ত অংশে প্রদর্শিত হয়।

দর্শনার্থীদের কমপক্ষে ১৮ বছর বয়সী হওয়া আবশ্যক এবং প্রাপ্তবয়স্কদের পরিদর্শন করার সময় অপ্রাপ্তবয়স্কদের জন্য একটি পৃথক খেলার জায়গা রয়েছে। খেলার ক্ষেত্রটির বিষয়বস্তু অ্যানিমে ।

আরো দেখুন
---------

* হেসিন্দাং পার্ক
* লাভ ল্যান্ড (চীন)
* সেক্স জাদুঘর

তথ্যসূত্র
---------

* অফিসিয়াল ওয়েবসাইটের ইংরেজি ভাষার সংস্করণ (কোরিয়ান, জাপানি এবং চীনা ভাষাতেও উপলভ্য)
* "এ্যা পলস গার্ডেন ইন 'লাভ ল্যান্ড' , ১১ আগস্ট ২০০৬, *ডের স্পিগেল*

বহিঃসংযোগ
---------

* ফটো গ্যালারি
* পার্কের উপগ্রহ দৃশ্য
থরের হাতুড়ি (কীর্তিস্তম্ভ)
একটি সিলিউট চিত্রে স্তম্ভটির আনুমানিক আকার ও আকৃতি দেখানো হয়েছে।
**থরের হাতুড়ি** ৩.৩ মিটার (১০.৮ ফুট) লম্বা পাথর দিয়ে সজ্জিত, ইংরেজি ভাষার বর্ণ 'T' আকৃতির, মানব নির্মিত কীর্তিস্তম্ব। স্তম্ভটি কানাডার কুইবেক প্রদেশের আনগাভা উপদ্বীপে আরনাউড নদীর তীরে অবস্থিত। ১৯৬৪ সালে প্রত্নবিদ থমাস ই. লি এই স্তম্ভটি আবিষ্কার করেন। তিনি ধারণা করেন, স্তম্ভটি ভাইকিংদের তৈরী। তিনি স্তম্ভটিকে নর্স পুরাণের হাতুড়ি ধারী দেবতা থরের প্রসঙ্গ অনুযায়ী 'থরের হাতুড়ি' নাম দেন।

বর্ণনা
------

*থরের হাতুড়ি* তিনটি মূল পাথরের সমন্বয়ে সজ্জিত- উলম্ব মূল ভিত্তি প্রস্তর, উলম্ব পাথরের আড়াআড়ি ভাবে স্থাপিত প্রস্তর এবং শীর্ষ প্রস্তর। দন্ডায়মান মূল ভিত্তি পাথরটি উচ্চতায় ৮ ফুট (২.৪৪ মিটার) লম্বা। আড়াআড়ি ভাবে রাখা পাথরটির দৈর্ঘ্য ৪.৫ ফুট (১.৩৭ মিটার) এবং শীর্ষ প্রস্তরটির দৈর্ঘ্য ১৪ ইঞ্চি (৩৫.৫৬ সেমি) সম্পূর্ণ স্তম্ভটি উচ্চতায় ৩.৩ মিটার (১০.৮ ফুট) এবং আনুমানিক ওজন প্রায় ৪,০০০ পাউন্ড (১,৮০০ কেজি).

কীর্তিস্তম্ভটি কুইবেকের আনগাভা উপদ্বীপে, পাইন উপসাগরের তীর হতে হতে ১৫ মাইল (২৪.১ কিলোমিটার) মূল ভূখন্ডে আনগাভা সাগরের পশ্চিম তীরের নিকটে আরনাউড নদীর উত্তর তীরে অবস্থিত।

আবিষ্কার
--------

১৯৬৪ সালে প্রত্নবিদ থমাস ই. লি আনগাভা উপদ্বীপে নৃ-তাত্বিক অভিযান পরিচালনার সময় এই কীর্তিস্তম্ভটি আবিষ্কার করেন। বহু বছর ধরে স্তম্ভটি আরনাউড নদীর তীরে দন্ডায়মান, স্থানীয় আদিবাসীরা এর নির্মাণ সাল সম্পর্কে অজ্ঞাত ছিল। ইনুইট ঐতিহ্য অনুসারে, ঐ অঞ্চলে ইনুইট আদবাসীদের আগমনের বহু আগে থেকে এই স্তম্ভটি ছিল। থমাস লি স্তম্ভটিতে ইউরোপীয় প্রভাব লক্ষ্য করেন এবং ধারণা করেন আনগাভা অঞ্চলে প্রায় হাজার বছর আগে নর্স বা ভাইকিংদের বসবাস ছিল। থমাস লি স্থম্ভটিকে 'উলম্বভাবে দাঁড়ানো হাতুড়ি' কল্পনা করতেন এবং ভাইকিংদের সম্পর্কযুক্ত 'থরের হাতুড়ি' নামকরণ করেন।

আরো দেখুন
---------

* ইনুকসুক পয়েন্ট

তত্থ্যসূত্র
-----------

1. ↑  Lee, Thomas E. (১৯৭১)। *Archaeological investigations of a longhouse, Pamiok Island, Ungava, 1970*। Centre d'études nordiques de l'Université Laval।
2. 1 2 3 4  Colombo 1988: pp. 117–118.
3. ↑  de Figueiredo 2005: p. 136.
4. ↑  Peake, Michael (Spring ২০০৪)। "A Thor Point in Ungava"। *Che-Mun*। Ottertooth.com (116): 1। সংগ্রহের তারিখ সেপ্টেম্বর ২৬, ২০০৯।
5. ↑  Lester Kovac/Lynette Chubb: Vachon River 2010
6. ↑  Colombo, John Robert (১৯৮৮)। *Mysterious Canada: Strange Sights, Extraordinary Events, and Peculiar Places*। Doubleday Canada। আইএসবিএন 0-385-25150-5।
7. ↑  de Figueiredo, Dan (২০০৬)। *Weird Canada: Strange, Wacky, Bizarre & Absurd*। Blue Bike Books। আইএসবিএন 1-897278-04-7।
**এসটিএস গ্রুপ** স্বাস্থ্যসেবা এবং শিক্ষা খাতের সেবা প্রদানকারী বৃহত্তম বাংলাদেশী সম্মিলিত সংস্থাগুলোর মধ্যে একটি। এই সংস্থার পরিষেবা শিল্প হলো এই জাতীয় ক্ষেত্রে বৈশ্বিক নেতৃত্বের সহযোগিতায় বিশ্বমানের শিক্ষা এবং স্বাস্থ্যসেবা নিশ্চিত করা।

এসটিএস গ্রুপ ১৯৯৭ সালে শান্তা গ্রুপ, ট্রপিকা গ্রুপ এবং সেপাল গ্রুপকে একত্রিত করে প্রতিষ্ঠিত হয়েছিল, যে তিনটি ব্যবসায়িক প্রতিষ্ঠান স্বাধীনভাবে কাজ করছিল। এস-টি-এস শব্দটি বাংলাদেশের এই তিনটি সফল কর্পোরেট বিজনেস হাউসের প্রথম তিনটি বর্ণ থেকে এসেছে। এই গ্রুপের লক্ষ্য ছিল দক্ষ স্থানীয় ও বিদেশী উদ্যোক্তাদের অংশগ্রহণের মাধ্যমে আন্তর্জাতিক মানের স্বাস্থ্যসেবা এবং শিক্ষা প্রদান নিশ্চিত করা।

গ্রুপের অধীনে, স্বাস্থ্যসেবা জন্য এসটিএস হোল্ডিংস লিমিটেড এবং শিক্ষা খাতের জন্য এসটিএস ক্যাপিটাল লিমিটেড (প্রাক্তন এসটিএস এডুকেশনাল গ্রুপ লিমিটেড) নামে দুটি সহায়ক সংস্থা গঠন করা হয়েছিল।

সংস্থার তালিকা
--------------

**শিক্ষা**

* ডিপিএস এসটিএস স্কুল
* ইন্টারন্যাশনাল স্কুল ঢাকা
* এসটিএস স্কুল সানভ্যালি

**স্বাস্থ্যসেবা**

* এভারকেয়ার হাসপাতাল ঢাকা
* এভারকেয়ার হাসপাতাল চট্টগ্রাম
* এসটিএস নার্সিং কলেজ

আরও দেখুন
---------

* বাংলাদেশের কোম্পানির তালিকা

তথ্যসূত্র
---------

1. ↑
2. ↑
3. ↑  "A Decade of Excellence in Bangladesh"। *The Daily Star*। ২০২১-০২-১৮। সংগ্রহের তারিখ ২০২১-০৩-২৫।
4. ↑  "Evercare Hospital Chittagong set to open next month"। *The Dhaka Tribune*। ২০২১-০৩-১১। সংগ্রহের তারিখ ২০২১-০৩-২৫।

বহিঃসংযোগ
---------

* প্রাতিষ্ঠানিক ওয়েবসাইট
**আনোয়ার উদ্দিন খান** (৪ জুন ১৯৩৫ - ২ আগস্ট ২০০০) ছিলেন একজন বাংলাদেশী সঙ্গীতশিল্পী, সঙ্গীত পরিচালক এবং গীতিকার। তিনি বেতার, টেলিভিশন, বেসিক ডিস্ক এবং চলচ্চিত্রের গানের সঙ্গীত পরিচালনা এবং গানে কণ্ঠ দিয়েছেন। সঙ্গীতে তার অবদানের জন্য বাংলাদেশ সরকার ২০০৫ সালে তাকে মরণোত্তর একুশে পদকে ভূষিত করে।

প্রারম্ভিক জীবন
---------------

আনোয়ার খান ১৯৩৫ সালের ৪ জুন তৎকালীন পূর্ব বাংলার (বর্তমান বাংলাদেশ) রাজবাড়ী জেলায় জন্মগ্রহণ করেন। তার পিতা আকবর আলী খান। আনোয়ার ১৯৫২ সালে মুসলিম হাইস্কুল থেকে প্রথম বিভাগে ম্যাট্রিকুলেশন পাস করেন। পরবর্তীতে ঢাকা বিশ্ববিদ্যালয় থেকে অর্থনীতিতে এমএ ডিগ্রি অর্জন করেন।

কর্মজীবন
--------

খান ১৯৬১ সালে একটি ব্যাংকে চাকরিতে যোগদান করেন। পাশাপাশি তিনি সাংস্কৃতিক আন্দোলনের সাথে জড়িয়ে পড়েন। কবি-গীতিকার আবু হেনা মোস্তফা কামাল ও তার যুগলবন্দী বাংলা গানকে সমৃদ্ধ করতে ভূমিকা পালন করে। তার কণ্ঠদান করা প্রথম চলচ্চিত্র *অপরাজিতা*। চলচ্চিত্রে গান গাওয়ার পাশাপাশি তিনি চলচ্চিত্রে সঙ্গীত পরিচালক হিসেবে কাজ করেছেন। তার সুরারোপিত চলচ্চিত্রের মধ্যে উল্লেখযোগ্য হল *বাল্যবন্ধু*, ও *মায়ার সংসার* (১৯৬৯)। এছাড়া তিনি *ময়না মতি* (১৯৬৯) চলচ্চিত্রের গানে কণ্ঠ দেন। তার লেখা গানের মধ্যে রয়েছে "লোকে বলে প্রেম", "পুরাতন মনটাতে আর সয়না কোন নতুন জ্বালাতন", "কচি পাতার টিয়া রং" এবং "জড়োয়া অলংকারে"।

ব্যক্তিগত জীবন ও মৃত্যু
-----------------------

আনোয়ার সুলতান আরা বেগম লিলিকে বিয়ে করেন। তাদের একমাত্র কন্যা আরজিনা খান টুম্পা। আনোয়ার খান ২০০২ সালের ২ আগস্ট মৃত্যুবরণ করেন।

সম্মাননা
--------

* ২০০৬: সঙ্গীতে অবদানের জন্য মরণোত্তর একুশে পদক

তথ্যসূত্র
---------

1. ↑  "সুরকার-গীতিকার আনোয়ার উদ্দিন খানের ১৬তম মৃত্যুবার্ষিকী"। *রাইজিংবিডি ডট কম*। ২ আগস্ট ২০১৬। সংগ্রহের তারিখ ১৩ আগস্ট ২০১৭।
2. ↑  "আনোয়ার খানের গান নিয়ে 'চিরকাল চিরদিন'"। *আরটিএনএন*। ৭ অক্টোবর ২০১৫। সংগ্রহের তারিখ ১৩ আগস্ট ২০১৭। [*স্থায়ীভাবে অকার্যকর সংযোগ*]
3. ↑  "কুষ্টিয়ার কৃতিসমত্মান প্রখ্যাত সুরকার-গীতিকার পরিচালক আনোয়ার উদ্দিন খানের ১৬তম মৃত্যু বার্ষিকী আজ"। *দৈনিক আন্দোলনের বাজার*। ২ আগস্ট ২০১৬। সংগ্রহের তারিখ ১৩ আগস্ট ২০১৭। [*স্থায়ীভাবে অকার্যকর সংযোগ*]

বহিঃসংযোগ
---------

* ইন্টারনেট মুভি ডেটাবেজে আনোয়ার উদ্দিন খান (ইংরেজি)

| * দে
* স
একুশে পদক বিজয়ী ২০০৬ |
| --- |
| ভাষা ও সাহিত্য | 
* আবুল কালাম মনজুর মোরশেদ
* মোঃ নুরুল ইসলাম (মরণোত্তর)

 |  |
| শিক্ষা | 
* আনোয়ারা বেগম
* মোহাম্মদ আসাদুজ্জামান
* জসীম উদ্দিন আহমদ
* সুকোমল বড়ুয়া

 |
| শিল্পকলা | 
* আফতাব আহমেদ (আলোকচিত্র)
* আনোয়ার উদ্দিন খান (মরণোত্তর, সঙ্গীত)
* ফাতেমা তুজ জোহরা (সঙ্গীত)
* রওশন আরা মুস্তাফিজ (সঙ্গীত)
* হামিদুজ্জামান খান (ভাষ্কর্য)

 |
| সাংবাদিকতা | 
* গাজীউল হাসান খান
* শাহাদত চৌধুরী

 |
| 
একুশে পদক বিজয়ী
২০০১
২০০২
২০০৩
২০০৪
২০০৫
**২০০৬** 
২০০৭
২০০৮
২০০৯
২০১০
২০১১
 |
ডাক্তার **জোহরা বেগম কাজী** (জন্ম: ১৫ অক্টোবর ১৯১২ - মৃত্যু: ৭ নভেম্বর ২০০৭) প্রথম বাঙালি মুসলিম মহিলা চিকিৎ‍সক ছিলেন।

জন্ম ও শিক্ষাজীবন
-----------------

জোহরা বেগম কাজী ১৯১২ সালের ১৫ অক্টোবর অবিভক্ত ভারতের মধ্য প্রদেশের রাজনান গ্রামে জন্মগ্রহণ করেন। তার পিতার নাম ডাক্তার কাজী আব্দুস সাত্তার ও মায়ের নাম মোসাম্মৎ আঞ্জুমান নেসা। তার পৈতৃক নিবাস ছিল বাংলাদেশের মাদারীপুর জেলার কালকিনি থানার গোপালপুর গ্রামে। তিনি ১৯২৯ সালে আলিগড় মুসলিম মহিলা স্কুল থেকে প্রথম বাঙালি মুসলিম আলিগড়ি-অধ্যেতা হিসাবে এসএসসি পাশ করেন। ২৩ বছর বয়সেই তিনি দিল্লির লেডি হাডিং মেডিক্যাল কলেজ থেকে ১৯৩৫ সালে প্রথম শ্রেণিতে প্রথম স্থান অধিকার করে এমবিবিএস পরীক্ষায় উত্তীর্ণ হন। এজন্য পুরস্কার হিসেবে পান ভাইসরয় পদক।

কর্মজীবন
--------

১৯৩৫ সালে এমবিবিএস ডিগ্রি লাভ করার পর জোহরা কাজী কর্মজীবনে প্রবেশ করেন। তিনি প্রথমে ইয়োথমাল ওমেন্স পাবলিক হাসপাতালে ডাক্তার হিসেবে যোগ দেন। এরপর বিলাসপুর সরকারি হাসপাতালে যোগ দেন। পরবর্তীকালে মানুষের সেবার জন্য মহাত্মা গান্ধী নির্মাণ করেন সেবাগ্রাম৷ এই সেবাগ্রামে অবৈতনিকভাবে কাজ করেন জোহরা। এছাড়াও তিনি ভারতের বিভিন্ন বেসরকারি ও সরকারি প্রতিষ্ঠানে ডাক্তার হিসেবে নিরলসভাবে কাজ করেছেন। বঙ্গভঙ্গের পর তিনি ঢাকায় চলে আসেন। ১৯৪৮ সালে তিনি ঢাকা মেডিকেল কলেজে যোগ দেন। ঢামেক হাসপাতালে কর্মরত অবস্থায় অবসর সময়ে তিনি সম্মিলিত সামরিক হাসপাতাল (ঢাকা)-এ সাম্মানিক কর্নেল হিসাবেও দায়িত্ব পালন করেন। মিটফোর্ড মেডিকেল কলেজ হাসপাতাল (বর্তমানে স্যার সলিমুল্লাহ মেডিকেল কলেজ হাসপাতাল) এবং ঢাকা মেডিকেল কলেজ হাসপাতালে তিনি স্ত্রীরোগ ও প্রসূতিবিদ্যা বিভাগের প্রধান ও সাম্মানিক অধ্যাপিকা ছিলেন। ১৯৭৩ সালে চাকরি থেকে অবসর নেবার পর বেশ কিছু বছর হলি ফ্যামিলি রেডক্রিসেন্ট হাসপাতালে পরামর্শক (কনসালট্যান্ট) হিসাবে চিকিৎ‍সা সেবা প্রদান করেন। পরবর্তীকালে তিনি বাংলাদেশ মেডিকেল কলেজে সাম্মানিক অধ্যাপক হিসেবে কাজ করেন।

ঢাকা মেডিকেলে দায়িত্ব পালন করার সময় নারী রোগীদের চিকিৎসা সংক্রান্ত কুসংস্কার তাকে আহত করে। তিনি তাদের সাথে সরাসরি কথা বলে তাদের ভুল ধারণা দূর করার চেষ্টা করতেন। তার কারণে পরবর্তীতে চিকিৎসা শাস্ত্রে এদেশে নারী শিক্ষার্থীদের উপস্থিতি বৃদ্ধি পায়।

পুরস্কার, স্বীকৃতি ও সম্মাননা
-----------------------------

* তমঘা-ই-পাকিস্তান (১৯৬৪)
* একুশে পদক (২০০৮)
* বেগম রোকেয়া পদক (২০০২)
* ২০২০ সালের ১৫ অক্টোবর তার জন্মদিনে গুগল ডুডল প্রকাশ করে সম্মান প্রদর্শন করে।

তথ্যসূত্র
---------

1. ↑
2. ↑  শাহলা খাতুন। "আমার প্রিয় শিক্ষক"। দৈনিক প্রথম আলো। ২০২০-০৮-২৩ তারিখে মূল থেকে আর্কাইভ করা। সংগ্রহের তারিখ ২০১৪-০১-০৩।
3. ↑  মুহাম্মাদ মুরাদ লতিফ। "A tribute to Dr Zohra Kazi"। দ্য ডেইলি স্টার।
4. ↑  "গুগল ডুডলে বাঙালির প্রথম মুসলমান নারী চিকিৎ‍সক জোহরা বেগম কাজী"। *চ্যানেল আই*। সংগ্রহের তারিখ ১৫ অক্টোবর ২০২০।

বহি:সংযোগ
---------

* গুণীজন

| * দে
* স
একুশে পদক বিজয়ী ২০০৮ |
| --- |
| গবেষণা | 
* নাজমা চৌধুরী

 |  |
| ভাষা ও সাহিত্য | 
* দিলওয়ার খান

 |
| ভাষা আন্দোলন | 
* খালেক নওয়াজ খান

 |
| শিক্ষা | 
* মোজাফফর আহমদ

 |
| শিল্পকলা | 
* ওয়াহিদুল হক (মরণোত্তর, সঙ্গীত)
* খন্দকার নুরুল আলম (সঙ্গীত)
* শেফালী ঘোষ (মরণোত্তর, সঙ্গীত)
* শ্যামসুন্দর বৈষ্ণব (মরণোত্তর, সঙ্গীত)

 |
| সমাজসেবা | 
* জোহরা বেগম কাজী (মরণোত্তর)

 |
| 
একুশে পদক বিজয়ী
২০০৩
২০০৪
২০০৫
২০০৬
২০০৭
**২০০৮** 
২০০৯
২০১০
২০১১
২০১২
২০১৩
 |
**সাদ্দাম কামেল হাসান আল-মজিদ** (আরবি: صدام كامل حسن المجيد; ১ জুলাই ১৯৬০ - ২৩ ফেব্রুয়ারি ১৯৯৬) ছিলেন ক্ষমতাচ্যুত ইরাকি রাষ্ট্রপতি সাদ্দাম হুসেনের দ্বিতীয় মামাতো ভাই এবং জামাতা। তিনি খণ্ডকালীন অভিনেতাও ছিলেন।

জীবনী
-----

তিনি রানা হুসেনের সাথে বিবাহবন্ধনে আবদ্ধ হয়েছিলেন এবং তিনি হুসেন কামেল আল-মজিদের ভাই (যিনি সাদ্দামের এক মেয়ে রাঘাদ হুসেনের সাথেও বিবাহবন্ধনে আবদ্ধ ছিলেন)। তিনি এক সময় রিপাবলিকান গার্ডের প্রধান হিসেবেও দায়িত্ব পালন করেছিলেন।

১৯৮৬ সালে সাদ্দাম হুসেনের পুত্র কুসায় হুসেনের সমর্থনে তিনি এই পদ থেকে সরে যান। কুসায় তখন সংখ্যাগরিষ্ঠতায় এসেছিলেন। ইরাকি নেতা সাদ্দাম হুসেনের সাথে তার সাদৃশ্য থাকার কারণে, তিনি সাদ্দাম হুসেনের প্রথম জীবন এবং ক্ষমতায় ওঠার উপর ভিত্তি করে নির্মিত প্রচারমূলক চলচ্চিত্র *দ্য লং ডেয়েস* ছবিতে সাদ্দাম হুসেনের ভূমিকায় অভিনয় করেছিলেন। ১৯৯৫ সালে, তিনি ইরাক থেকে তার ভাই এবং তাদের স্ত্রীদের থেকে বিচ্ছিন্ন হয়েছিলেন। তার ভাই ইউনস্কোম, সিআইএ এবং এমআই সিক্স কে ইরাকের গণ-বিধ্বংসী অস্ত্র সম্পর্কে তথ্য দিয়েছিল।

১৯৯৬ সালে, তাদের কৃতকর্মের জন্য তাদেরকে ক্ষমা করা হয়েছে বিশ্বাস করে তারা ইরাক ফিরে এসেছিল; তবে, ভাইরা তার বংশের অন্য সদস্যদের বা সাদ্দামের অনুগত সৈন্যদের সাথে ফিরে আসার পরপরই দীর্ঘায়িত বন্দুক যুদ্ধে মারা গিয়েছিল।

আরও দেখুন
---------

তথ্যসূত্র
---------

1. ↑  King Abdullah II of Jordan, *Our Last Best Chance*, New York, New York: Viking Press, 2011, p. 95
এই নিবন্ধটি একজন মধ্যযুগীয় কবি সম্পর্কে। আধুনিক যুগের লেখকের জন্য হায়াৎ মামুদ দেখুন।

**হেয়াত মামুদ** (১৬৯৩ – ১৭৬০) ছিলেন মধ্যযুগের একজন বাঙালী কবি। তার কবিতায় রংপুর অঞ্চলের ভাষারীতির ছাঁপ স্পষ্ট। মধ্যযুগীয় অন্যান্য কাব্যের মতো তার কাব্যগুলো ধর্ম-কেন্দ্রীক হলেও তাতে সমাজ-সচেতনতা ও পরমত সহিষ্ণুতার পরিচয় পাওয়া যায়। বাংলা সাহিত্যে মধ্যযুগীয় কাব্যধারার শেষ কবি তিনি।

প্রাথমিক জীবন
-------------

মামুদ ১৬৯৩ সালে রংপুর জেলার পীরগঞ্জ উপজেলার ঝাড়বিশলা গ্রামে জন্ম নেন। তার পিতা শাহ কবির মামুদ ছিলেন ঘোড়াঘাট সরকারের দেওয়ান এবং তিনি নিজে ছিলেন ওই সরকারের কাজী। ব্যক্তিজীবনে তিনি সাধক ও সাত্ত্বিক পুরুষ ছিলেন এবং সূফী সাধনার প্রতি ছিল তার গভীর অনুরাগ।

সাহিত্যকর্ম
-----------

তিনি মোট চারটি কাব্য রচনা করেন। হেয়াত মামুদ জন্মগত ভাবে রংপুরের অধিবাসী থাকায় তার সাহিত্যে রংপুর অঞ্চলের ভাষা ও ভাষারীতির ব্যবহার রয়েছে। *জঙ্গনামা* (১৭২৩) কাব্যগ্রন্থে রয়েছে কারবালার বিষাদময় কাহিনীর বিবরণ। এটি মূলত ফারসি কাব্যের অনুসরণে রচিত। *সর্বভেদবাণী* (১৭৩২) কাব্যে রয়েছে নীতিকথামূলক বয়ান। মামুদ সংস্কৃত পঞ্চতন্ত্র কাব্যের ফারসি অনুবাদ মফরেহুল-কুলুব থেকে এর উপাদান সংগ্রহ করেন।

"যার বিদ্যা নাই সে জানে না ভাল মন্দ, শিরে দুই চক্ষু আছে তথাপি সে অন্ধ" - তার বহুলপ্রচলিত অনেক আধ্যাতিক বানীর মধ্যে একটি।

গ্রন্থের তালিকা
---------------

### কাব্যগ্রন্থ

* *জঙ্গনামা* (১৭২৩)
* *সর্বভেদবাণী* (১৭৩২)
* *হিতজ্ঞানবাণী* (১৭৫৩)
* *আম্বিয়াবাণী* (১৭৫৮)

সম্মাননা
--------

কবি হেয়াত মামুদের সম্মানে বেগম রোকেয়া বিশ্ববিদ্যালয়ের একটি ভবনের নামকরণ করা হয়েছে *কবি হেয়াত মামুদ একাডেমিক ভবন*।

মৃত্যু
------

ধারণা করা হয় আনুমানিক ১৭৬০ সালে তিনি মৃত্যু বরণ করেন। প্রতি বছর ঝাড়বিশিলায় কবির মাজার প্রাঙ্গণে বিভিন্ন কর্মসূচির মাধ্যমে কবির জন্ম ও মৃত্যুবার্ষিকী ১৭ ফেব্রুয়ারি পালিত হয়ে আসছে। এছাড়াও সরকারি জেলা পরিষদের উদ্যোগে কবির স্মৃতি কেন্দ্র স্থাপিত করা হয়েছে।

তথ্যসূত্র
---------

1. 1 2  এবিএম রমজান আলী (৬ নভেম্বর ২০১৫)। "কবি হেয়াত মামুদের কাব্যপাঠ"। *জনকণ্ঠ*।
2. 1 2  ওয়াকিল আহমদ (২০১২)। "হেয়াত মামুদ"। ইসলাম, সিরাজুল; মিয়া, সাজাহান; খানম, মাহফুজা; আহমেদ, সাব্বীর। *বাংলাপিডিয়া: বাংলাদেশের জাতীয় বিশ্বকোষ* (২য় সংস্করণ)। ঢাকা, বাংলাদেশ: বাংলাপিডিয়া ট্রাস্ট, বাংলাদেশ এশিয়াটিক সোসাইটি। আইএসবিএন 9843205901। ওএল 30677644M। ওসিএলসি 883871743।
3. ↑  "রংপুর জেলা"। *www.rangpur.gov.bd* (ইংরেজি ভাষায়)। সংগ্রহের তারিখ ২০২২-০৭-২৭। [*স্থায়ীভাবে অকার্যকর সংযোগ*]
4. ↑  "রংপুর জেলা"। *www.rangpur.gov.bd* (ইংরেজি ভাষায়)। সংগ্রহের তারিখ ২০২২-০৭-২৭। [*স্থায়ীভাবে অকার্যকর সংযোগ*]
5. ↑  ওয়াকিল আহমদ (২০১২)। "হেয়াত মামুদ"। ইসলাম, সিরাজুল; মিয়া, সাজাহান; খানম, মাহফুজা; আহমেদ, সাব্বীর। *বাংলাপিডিয়া: বাংলাদেশের জাতীয় বিশ্বকোষ* (২য় সংস্করণ)। ঢাকা, বাংলাদেশ: বাংলাপিডিয়া ট্রাস্ট, বাংলাদেশ এশিয়াটিক সোসাইটি। আইএসবিএন 9843205901। ওএল 30677644M। ওসিএলসি 883871743।
6. ↑  "বেরোবিতে শহীদ বুদ্ধিজীবী দিবস পালিত"। *ক্যাম্পাসলাইভ২৪.কম*। ডিসেম্বর ১৪, ২০১৪। ৫ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ডিসেম্বর ১৪, ২০১৪।
7. ↑  "আজ সাধক কবি হেয়াত মামুদের মৃত্যুবার্ষিকী"। *নয়াদিগন্ত*। ফেব্রুয়ারি ১৭, ২০১৫। সংগ্রহের তারিখ সেপ্টেম্বর ২০, ২০১৬।

আরো পড়ুন
---------

* মযহারুল ইসলাম। *কবি হেয়াত মামুদ*। আগামী প্রকাশনী। আইএসবিএন 9844015502। সংগ্রহের তারিখ ২৩ ডিসেম্বর ২০১৪।
**বাদ রীতি বা বাদ প্রথা** হলো আসামির পরিবারের কোন নারীকে, স্ত্রী বা দাসী হিসাবে ভিকটিম বা ক্ষতিগ্রস্থ পরিবারকে দিয়ে আপোষ করার একটি রীতি। এটি এখনও আফগানিস্তান এবং পাকিস্তানের কিছু এলাকায়, বিশেষত কোচীদের মধ্যে প্রচলিত রয়েছে। যদিও আফগানিস্তানের আইনে এই বাদ রীতি অবৈধ, এই রীতির ভুক্তভোগীদের অনেকেই তাদের অধিকার জানে না।

বর্ণনা
------

একজন ব্যক্তি কোনো গুরুতর অপরাধ করার পর, প্রবীণদের একটি পরিষদ *জিরগা* কে ডাকা হয় (জিরগা একটি প্রবীনদের নিয়ে গঠিত পরিষদ যেখানে যারা পাশতুন আফগান বা পাঠানদের নিয়ম অনুসারে বিচার করে থাকে), তারা শাস্তির পরিমাণ ঠিক করে থাকে। ছোট বা কম অপরাধের শাস্তি হয় অর্থ বা গবাদি পশু জরিমানা হিসাবে দিয়ে। হত্যার মতো বড় অপরাধের জন্য সাধারণত শাস্তি হিসাবে অপরাধীর পরিবারের একটি নারীকে ভিকটিমের বা ক্ষতিগ্রস্থ পরিবারকে দিতে হয়। বা বলা যায়, জোর করে ক্ষতিগ্রস্থ পরিবারের কারো সাথে আসামি পরিবারের মেয়ের জোর করে বিয়ে দেওয়া হয়। নিয়ম অনুযায়ী সে নারী তার নতুন পরিবারের সদস্য বা গৃহকর্মী হিসাবে গৃহীত হয় এবং সমান অধিকার পায়। তবে এইসব নারীরা সব সময় নতুন পরিবারে সমান অধিকার পায় না এবং নারী নির্যাতনের শিকার হয়।

বাদ রীতির সাথে ইসলামের বা ইসলামিক নিয়ম কানুনের কোন সম্পর্ক নেই। বরং এটি ইসলাম বিরোধী ও অবৈধ্য হিসাবে গন্য করা যায়। কারণ হাদিসে বলা আছে, নারীদের নির্দেশ ছাড়া তাদের বিয়ে দেওয়া যাবে না, এবং কুমারী নারীর ক্ষেত্রে তাদের বিয়েতে অনুমতি নিতে হবে; সে যদি নিরব থাকে তা সম্মতি হিসাবে গন্য হবে। (লজ্জাকে সম্মান করে) - [বুখারী ৬৪৫৫, মুসলিম ও অন্যান্য]

আফগানিস্তানের আইন
-----------------

বাদ ১৯৭৬ আফগান দণ্ডবিধির ৫১৭ ধারা অনুযায়ী একটি ফৌজদারি অপরাধ। কিন্তু অনুচ্ছেদটি কেবল তখনই প্রযোজ্য হয় যখন ১৮ বছরের বেশি বয়সী একজন বিধবা এবং নারী বাদের মাধ্যমে দেওয়া হয়। আফগান দণ্ডবিধিতে অপরাধীদের সর্বোচ্চ ২ বছর শাস্তির নিয়ম রয়েছে। যদিও এখনো কোন জিরগা বা প্রবীন শাস্তি নির্ধারককে এই কারণ গ্রেফতার পর্যন্ত করা হয়নি। বাদ রীতির চর্চা বেশিরভাগ আফগানিস্তানের কুনার, হেলমান্দ, বাল্‌খ প্রদেশে দেখা যায়।

তথ্যসূত্র
---------

1. 1 2 3  "Afghanistan: Stop Women Being Given as Compensation"। Human Rights Watch। মার্চ ৮, ২০১১। সংগ্রহের তারিখ ২০১৭-০৫-২৬।
2. ↑  Alissa Rubin, সম্পাদক (ফেব্রুয়ারি ১৬, ২০১২)। "For Punishment of Elder's Misdeeds, Afghan Girl Pays the Price"। *The New York Times*।
3. 1 2 3 4  "Afghan Girls Suffer for Sins of Male Relatives"। *Wahida Paykan*। Institute for War and Peace Reporting। ২৬ মার্চ ২০০৯। সংগ্রহের তারিখ ২০১৭-০৫-২৬।
4. ↑  United Nations Office of Drugs and Crime (2009), Justice for Children in Conflict with the Law  ওয়েব্যাক মেশিনে আর্কাইভকৃত ৫ মার্চ ২০১৬ তারিখে, pp. 50, 358-361

আরো দেখুন
---------

* প্রথা
* আফগানিস্তানে নারী
* নারীদের প্রতি তালেবানের আচরণ

বহিঃসংযোগ
---------

* "আফগান নারী ও তালেবানের প্রত্যাবর্তন ", টাইম ম্যাগাজিনে বিবি আয়েশার ঘটনা।
জাপানের একটি পর্বতমালা
অ্যাপালাচিয়ান পর্বতমালার মধ্যে একটি স্ট্রিটগ্রাফিক রিজ
টুয়াসের প্রান্তগুলি হতে সৃষ্ট শৈলশিরা
**শৈলশিরা** বা **পর্বতশৃঙ্গ** একটি ভৌগোলিক বৈশিষ্ট্য যা পাহাড় বা পাহাড়ের শৃঙ্খলে গঠিত যা কিছু দূরত্বে অবিচ্ছিন্ন চূড়া গঠন করে। শীর্ষ স্থান থেকে সংকীর্ণ ও দীর্ঘ অংশগুলি, উভয় প্রান্তে নিচে নেমে যাওয়া অঞ্চলকে বলা হয় **রিজলাইন**।

প্রকারভেদ
---------

### আবদ্ধ শৈলশিরা

পার্বত্য অঞ্চলে নদীর প্রবাহপথে কঠিন শিলাসমূহ বাঁধার সৃষ্টি করলে নদী এঁকেবেঁকে চলতে শুরু করে। এর ফলে নদীর একটি পাড় অপর পাড়কে আড়াল করে রাখে । ফলে নদীর গতিপথ সোজাসুজি বেশি দূর পর্যন্ত দেখতে পাওয়া যায় না, দূর থেকে মনে হয় যেন শৈলশিরাগুলি আবদ্ধ বা শৃঙ্খলিত অবস্থায় রয়েছে, যে কারণে এদের আবদ্ধ শৈলশিরা বা শৃঙ্খলিত শৈলশিরা বলে।

### কর্তিত শৈলশিরা

পার্বত্য অঞ্চলে উচ্চগতিতে নদী তীব্রগতিতে ক্ষয়কার্য করতে করতে অগ্রসর হতে থাকে। এইসময় নদী তার প্রবাহপথে অবস্থিত শৈলশিরার অভিক্ষিপ্তাংশগুলিকে ক্ষয় করে কিছুটা সোজাপথে অগ্রসর হয়। এরকম ক্ষয়প্রাপ্ত শৈলশিরার অভিক্ষিপ্তাংশগুলিকে কর্তিত শৈলশিরা (Truncated Spur) বলে।

উদাহরণ
------

পিরিন পর্বতের প্রধান শৈলশিরা
হিমালয় পার্বত্য অঞ্চলে মন্দাকিনী নদীর গতিপথে অসংখ্য আবদ্ধ শৈলশিরা এবং তিস্তা, তোর্সা, মহানন্দা, জলঢাকা, প্রভৃতি নদীর উচ্চ প্রবাহে কর্তিত শৈলশিরা দেখতে পাওয়া যায় ।

*★ বৈশিষ্ট্য :–*
----------------

আবদ্ধ শৈলশিরা বা শৃঙ্খলিত শৈলশিরার বৈশিষ্ট্যগুলি হলো নিম্নরূপ—

* ক) এগুলি মূলত নদীর উচ্চ প্রবাহে পার্বত্য অঞ্চলে দেখা যায়।
* খ) এগুলি নদীর ক্ষয়কার্যজনিত ভূমিরূপ।
* গ) এরা নদী প্রবাহের দৃশ্যমানতাকে দূর থেকে আড়াল করে রাখে।
* ঘ) এগুলি মূলত খরস্রোতা নদীর উচ্চ প্রবাহে পার্বত্য অঞ্চলে দেখা যায়।

আরও দেখুন
---------

তথ্যসূত্র
---------

1. ↑  "সংরক্ষণাগারভুক্ত অনুলিপি"। ১৮ জানুয়ারি ২০২১ তারিখে মূল থেকে আর্কাইভ করা। সংগ্রহের তারিখ ১৭ মে ২০২১।
2. ↑  "How Volcanoes Work - lava flow features"। *www.geology.sdsu.edu*। ২০১৮-১০-০৮ তারিখে মূল থেকে আর্কাইভ করা। সংগ্রহের তারিখ ২০১৯-০১-১৩।

বহিঃসংযোগ
---------

* Norsk Geologisk Tidsskrift, Volume 69 Universitetsforlaget, 1989, page 40
* Physical Geography: Introduction To Earth, page 164
রঙিন গোসলের তোয়ালে
**তোয়ালে** হল শোষক কাপড় বা কাগজের টুকরো যা একটি পৃষ্ঠকে শুকানো বা মোছার জন্য ব্যবহৃত হয়। তোয়ালে সরাসরি যোগাযোগের মাধ্যমে আর্দ্রতা টেনে নেয়।

গৃহস্থালিতে, বিভিন্ন ধরনের তোয়ালে ব্যবহার করা হয়, যেমন হাতের তোয়ালে, গোসলের তোয়ালে এবং রান্নাঘরের তোয়ালে।

কাগজের তোয়ালে বাণিজ্যিক বা অফিসের বাথরুমে সরবরাহকারীর মাধ্যমে সরবরাহ করা হয় যাতে ব্যবহারকারীরা তাদের হাত শুকাতে পারেন। এগুলি মোছা, পরিষ্কার এবং শুকানোর জন্যও ব্যবহৃত হয়।

ইতিহাস
------

মধ্যযুগের প্রত্নতাত্ত্বিক অধ্যয়ন অনুসারে, "... নিবিড়ভাবে রাখা ব্যক্তিগত আইটেমগুলির মধ্যে সর্বদা বর্তমান ছুরি এবং একটি তোয়ালে অন্তর্ভুক্ত ছিল।"  যাইহোক, তোয়ালে উদ্ভাবন সাধারণত ১৭ শতকে তুরস্কের বুরসা শহরের সাথে সম্পর্কিত। এই তুর্কি তোয়ালেগুলি একটি সমতল, বোনা তুলো বা লিনেন এর টুকরো হিসাবে শুরু হয়েছিল যাকে *পেশতামল* বলা হয়, প্রায়শই হাতে সূচিকর্ম করা। শরীরের চারপাশে মোড়ানোর জন্য যথেষ্ট লম্বা, পেশতামল প্রথমে মোটামুটি সরু ছিল, কিন্তু এখন চওড়া এবং সাধারণত ৯০ বাই ১৭০ সেন্টিমিটার (৩৫ ইঞ্চি × ৬৭ ইঞ্চি)।  পেশতামল তুর্কি স্নানে ব্যবহার করা হত কারণ তারা ভিজে গেলে হালকা থাকে এবং খুব শোষণ করে। 

উসমানীয় সাম্রাজ্যের বৃদ্ধির সাথে সাথে গামছার ব্যবহারও বেড়েছে। তাঁতিদের কার্পেট বুনন সম্পর্কে তাদের জ্ঞানের সাহায্যে আরও বিস্তৃত নকশার সূচিকর্ম করতে বলা হয়েছিল।  ১৮ শতকের মধ্যে, তোয়ালেগুলি উপাদানের স্তূপ থেকে লুপগুলি দেখাতে শুরু করে। এই লুপ করা তোয়ালেগুলি *হ্যাভলি* নামে পরিচিত হয়ে ওঠে; সময়ের সাথে সাথে, এই শব্দটি *হাভলুতে* পরিবর্তিত হয়েছে, যা তোয়ালের তুর্কি শব্দ, এবং এর অর্থ 'লুপ সহ'। 

তুলো বাণিজ্য ও শিল্পায়নের ফলে ১৯ শতকে তোয়ালে সাশ্রয়ী হয়। যান্ত্রিকীকরণের ফলে, তুলো টেরি-টাওয়েলিং ইয়ার্ডে পাওয়া যায় এবং সেইসাথে দোকানে আগে থেকে তৈরি তোয়ালে হিসাবে মজুদ করা হয়। 

আধুনিক সময়ে, তোয়ালের বিভিন্ন আকার, উপকরণ এবং নকশায় পাওয়া যায়।

আরও দেখুন
---------

* হাকাব্যাক ফ্যাব্রিক
* টেরি কাপড়
* তোয়ালে দিবস

তথ্যসূত্র
---------

1. ↑  Hatcler, Margret. *Family Ties that Bind, Middle Ages Family Life*. Oxford University Press, 1968, p. 112.
2. ↑  "History of the Towel"। *Jeniffer's Hamam*। ৯ মে ২০১৫ তারিখে মূল থেকে আর্কাইভ করা। সংগ্রহের তারিখ ২৮ এপ্রিল ২০১৫।
3. ↑  Marchese, Ronald T. (২০০৫)। *The Fabric of Life: Cultural Transformations in Turkish Society* (ইংরেজি ভাষায়)। Global Academic Publishing। আইএসবিএন 978-1-58684-256-7।
4. ↑  "History of Turkish Towels"। *Turkey For You*। সংগ্রহের তারিখ ২৮ এপ্রিল ২০১৫।
5. ↑  "A Brief History Of Towels"। *Lid Time*। ২২ আগস্ট ২০১৩ তারিখে মূল থেকে আর্কাইভ করা। সংগ্রহের তারিখ ২০ আগস্ট ২০১৩।
6. ↑  "Bath Towel"। সংগ্রহের তারিখ ২৮ এপ্রিল ২০১৫।

বহিঃসংযোগ
---------

 উইকিমিডিয়া কমন্সে তোয়ালে সম্পর্কিত মিডিয়া দেখুন।
**রিয়াদ হাম্মুদ দারার** (আরবি: رياض حمود دارار, জন্ম ১৯৫৪) হচ্ছেন সিরিয়ার একজন বিরোধী দলীয় রাজনৈতিক ও সামাজিক কর্মী এবং সাহিত্যক। তিনি সিরিয়ার দেইর এজ-জোর শহরে জন্মগ্রহণ করেন এবং তিনি সেখানেই বসবাস করেন। তিনি ২০০০ সাল থেকে সিরিয়ায় কুর্দিদের মানবাধিকারের প্রবক্তা ছিলেন। এছাড়াও তিনি সিরিয়ায় নারীবাদীদের সমর্থন করতেন। তার সক্রিয় কার্যক্রমের সময়, তিনি ৫ বছরের জন্য সিরিয়া সরকার কর্তৃক কারাগারে বন্দী ছিলেন এবং ২০১০ সালে তিনি কারাগার থেকে মুক্তি লাভ করেন। ২০১৭ সালের ২৫ ফেব্রুয়ারি তারিখে তিনি সিরিয়ান ডেমোক্রেটিক কাউন্সিল নামক সিরীয় রাজনৈতিক দলের সহ-নেতা হিসেবে নির্বাচিত হন।

জীবনের প্রথমার্ধ
----------------

রিয়াদ দারার ১৯৫৪ সালে দেইর-এজ-জোর শহরের জন্মগ্রহণ করেন। তিনি কিছু সময় পরে আরবি ভাষায় স্নাতক ডিগ্রী লাভ করেন, এবং দেইর এজ-জোর শহরের একটি মসজিদে ধর্ম প্রচারক এবং ইমাম হন।

রাজনৈতিক পেশা
-------------

২০০০ সাল থেকে রিয়াদ দারার একজন রাজনৈতিক কর্মী হন এবং বিভিন্ন বেসরকারী সংস্থার সাথে কাজ করা শুরু করেন। ২০০৪ সালে সিরিয়ায় কুর্দিদের বিদ্রোহের পর ২০০৫ সালের মে মাসে কুর্দি সুফি ধর্মীয় নেতা শেখ মুহাম্মদ মা'র শৌক আল-খাজনউইকে সিরিয়ার সামরিক গোয়েন্দারা গ্রেপ্তার করে হত্যা করে। আল-খাজনাভির অন্ত্যেষ্টিক্রিয়ায় যারা উপস্থিত ছিলেন তাদের মধ্যে রিয়াদ দার উপস্থিত ছিলেন এবং সেই অনুষ্ঠানে তিনি একটি বক্তৃতা দিয়েছিলেন। এই অনুষ্ঠানে তার উপস্থিতি ও তার প্রদানকৃত বক্তৃতার জের ধরে পরের মাসে রিয়াদ দারারকে গ্রেপ্তার করা হয়। ২০০৬ সালের ২ এপ্রিল তারিখে সিরিয়ার সুপ্রিম স্টেট সিকিউরিটি কোর্ট তাকে ৫ বছরের কারাদণ্ড দেয়।

৫ বছরের কারাভোগের পত ২০১০ সালের ১০ জুন তারিখে রিয়াদ দারার কারাগার থেকে মুক্তি লাভ করেন।  পরের বছর ২০১১ সালের জুন মাসে সিরিয়ার গণজাগরণের প্রথম পর্যায়ে তিনি সিরিয়ার বিরোধী দল ন্যাশনাল কো-অর্ডিনেশন কমিটি ফর ডেমোক্রেটিক চেঞ্জের প্রতিষ্ঠাতা সদস্য হন। অল্প সময়ের মধ্যেই রিয়াদ দার সিরিয়ার বিরোধী দলের অন্যতম প্রধান ব্যক্তিত্ব হয়ে ওঠেন। তবে ২০১৪ সালের আগস্ট মাসে ন্যাশনাল কো-অর্ডিনেশন কমিটি ফর ডেমোক্রেটিক চেঞ্জ দলের অভ্যন্তরে ঐক্যের অভাবে তিনি এই দল থেকে পদত্যাগ করেন।

২০১৭ সালের ২৫ ফেব্রুয়ারি আল-মালিকিয়াহ-এ সিরিয়ান ডেমোক্রেটিক কাউন্সিলের দ্বিতীয় সম্মেলনে রিয়াদ দারার এসডিসির সহ-নেতা নির্বাচিত হন। তিনি এসসিসি থেকে পদত্যাগকারী এনসিসির আরেক প্রাক্তন সদস্য হায়থাম মান্নার স্থলাভিষিক্ত হন। এরপর রিয়াদ দারার সিরিয়ায় যুক্তরাষ্ট্রীয়তা এবং গণতন্ত্রের প্রতি তার সমর্থনের কথা ঘোষণা করেন,যার মধ্যে দেইর-এজ-জোরও রয়েছে।

আরো দেখুন
---------

* মিশেল কিলো

তথ্যসূত্র
---------

1. 1 2  Tejel, Jordi (২৯ আগস্ট ২০০৮)। *Syria's Kurds: History, Politics and Society*। Routledge। পৃষ্ঠা 126। আইএসবিএন 1134096437।
2. 1 2  "Riad Darar Released"। *Syrian Human Rights Committee*। ১১ জুন ২০১০।
3. ↑  "Wissam Sara Unites Syrians in Mourning"। *Syria Untold*। ৪ ফেব্রুয়ারি ২০১৪।
4. 1 2  Abdullah Ghadawi (৫ মার্চ ২০১৭)। "Co-leader of Syrian Democratic Council says federalism is adequate choice: INTERVIEW"। *Zaman al-Wasl*। ১১ অক্টোবর ২০১৭ তারিখে মূল থেকে আর্কাইভ করা। সংগ্রহের তারিখ ৫ সেপ্টেম্বর ২০২১।
লন্ডন শহরের বেভিস মার্কস উপাসনালয়ের উপর শিলালিপিটি ৫৪৬১ সৃষ্টাব্দ এবং সাধারণ বর্ষপঞ্জিটি ১৭০১ সালের তারিখ দেখাচ্ছে।
**সাধারণ বর্ষপঞ্জি** হল একটি বর্ষপঞ্জি, বা সম্ভবত বিভিন্ন বর্ষপঞ্জির মধ্যে অন্যতম, যা একটি দেশের মধ্যে বেসামরিক, সরকারি বা প্রশাসনিক উদ্দেশ্যে ব্যবহৃত হয়। বেসরকারি বর্ষপঞ্জি প্রায় সবসময় মানুষ এবং বেসরকারি সংস্থা দ্বারা সাধারণ উদ্দেশ্যে ব্যবহৃত হয়।

সর্বাধিক বিস্তৃত সাধারণ বর্ষপঞ্জি ও জনসাধারণের আন্তর্জাতিক আদর্শ হল গ্রেগরীয় বর্ষপঞ্জি। এই বর্ষপঞ্জিটি ক্যাথলিক চার্চ ও পোপতন্ত্রের সাথে যুক্ত হলেও সুবিধার জন্য এটি অনেক ধর্মনিরপেক্ষ এবং অ-খ্রিস্টীয় দেশ দ্বারা গৃহীত হয়েছে যদিও কিছু দেশ অন্য বর্ষপঞ্জিও ব্যবহার করে।

বিশ্বব্যাপী সাধারণ বর্ষপঞ্জি
----------------------------

২০২১ সাল পর্যন্ত বিশ্বের ১৬৮টি দেশ তাদের একমাত্র সাধারণ বর্ষপঞ্জি হিসেবে গ্রেগরীয় বর্ষপঞ্জি ব্যবহার করেছে।

চারটি দেশ গ্রেগরীয় বর্ষপঞ্জি গ্রহণ করেনি: আফগানিস্তান ও ইরান (যারা সৌর হিজরি বর্ষপঞ্জি ব্যবহার করে), ইথিওপিয়া (ইথিওপীয় বর্ষপঞ্জি), এবং নেপাল (বিক্রম সংবৎ ও নেপাল সংবৎ)।

চারটি দেশ গ্রেগরীয় বর্ষপঞ্জির একটি পরিবর্তিত সংস্করণ ব্যবহার করে (খ্রিস্টাব্দের বদলে ভিন্ন সাল): জাপান (জাপানি বর্ষপঞ্জি), উত্তর কোরিয়া (উত্তর কোরীয় বর্ষপঞ্জি), তাইওয়ান (মিঙ্গু বর্ষপঞ্জি), এবং থাইল্যান্ড (থাই সৌর বর্ষপঞ্জি)। পূর্বের তিনটি দেশে খ্রিস্টাব্দেরও ব্যবহার রয়েছে।

আঠারোটি দেশ গ্রেগরীয় বর্ষপঞ্জির পাশাপাশি আরেকটি বর্ষপঞ্জি ব্যবহার করে: আলজেরিয়া (চন্দ্র হিজরি বর্ষপঞ্জি), বাংলাদেশ (বাংলা বর্ষপঞ্জি), মিশর (চন্দ্র হিজরি বর্ষপঞ্জি ও কিবতীয় বর্ষপঞ্জি), ভারত (ভারতীয় জাতীয় বর্ষপঞ্জি), ইরাক (চন্দ্র হিজরি বর্ষপঞ্জ), ইসরায়েল (হিব্রু বর্ষপঞ্জি), জর্ডান, লিবিয়া, মৌরিতানিয়া, মরক্কো (চান্দ্র হিজরি বর্ষপঞ্জি), মায়ানমার (বর্মী বর্ষপঞ্জি), ওমান, পাকিস্তান, সৌদি আরব, সোমালিয়া, তিউনিসিয়া, সংযুক্ত আরব আমিরাত এবং ইয়েমেন (চান্দ্র হিজরি বর্ষপঞ্জি)।

আরো দেখুন
---------

* বর্ষপঞ্জির তালিকা
* চীনা বর্ষপঞ্জি
* ইরানি বর্ষপঞ্জি

তথ্যসূত্র
---------

1. ↑  Kenton, Will। "Understanding the Calendar Year"। *Investopedia* (ইংরেজি ভাষায়)। সংগ্রহের তারিখ ২০২০-০৩-০৭।
2. 1 2  "Countries That Use Their Own Calendar"। *WorldAtlas* (ইংরেজি ভাষায়)। সংগ্রহের তারিখ ২০২০-০৩-০৭।
*জামিয়াত-ই-নেসভান-ই ভাতানখার* বোর্ড অফ গভর্নরস, দেশপ্রেমিক মহিলাদের সংগঠন, তেহরান, ১৯২২-১৯৩৩।
**জামিয়াত-ই নেসভান-ই বতনখাহ** (ফার্সি: جمعیت نسوان وطنخواه যার অর্থ "**ইরানের দেশপ্রেমিক মহিলা লীগ** "বা "**দেশপ্রেমিক নারীদের সমাজ** ") (১৯২২ – ১৯৩৩), পারস্যের সাংবিধানিক বিপ্লবের পর গঠিত ইরানের নারী অধিকার আন্দোলনের অন্যতম সক্রিয় সংগঠন। সোসাইটিটি ১৯২২ সালে জামায়াত-এ-তারাক্কি-ই নেসওয়ান নামে প্রতিষ্ঠিত হয়েছিল। মেয়েদের জন্য প্রতিষ্ঠিত রাজ্য বিদ্যালয়ের ৫ নম্বর স্কুলের পরিচালক মোহতারাম এস্কান্দারি এ সংগটন প্রতিষ্ঠা করেন। তিনি নূর-ওল-হোদা মঙ্গনেহ, মাস্তুরে আফশার এবং অন্যান্য নারী অধিকার কর্মীদের বিপ্লবের ফলাফল দেখে হতাশ হয়েছিলেন।

উদ্দেশ্য
--------

জামিয়াত-ই নেসভান-ই বতনখাহর উদ্দেশ্য ছিল :

ইসলামের আইন ও আচার-অনুষ্ঠানের প্রতি ক্রমাগত শ্রদ্ধার জোর দেয়া। যেমন বিবাহ, আকিকা, ঈদ উৎসব, রমজান পালন, তালাক, লিয়ান, যিহার, আভিভাকত্ব ইত্যাদি।

মেয়েদের শিক্ষা ও নৈতিক লালনপালনকে উৎসাহিত করা। যেমন শিক্ষা ও জীবনের সব ক্ষেত্রে নর-নারীর সমান অধিকার প্রয়োগ করা।

জাতীয় শিল্পকে উৎসাহিত করা। কেননা জাতীয় শিল্পের মাধ্যমে দেশ অর্থনৈতিকভাবে সমৃদ্ধ হয।

প্রাপ্তবয়স্ক মহিলাদের মধ্যে সাক্ষরতা ছড়িয়ে দেওয়া। যাতে কোন নারী নিরক্ষর না থাকে।

এতিম মেয়েদের যত্ন প্রদান করা। এটা নারীশিশুকে রক্ষার অন্যতম পথ।

দরিদ্র মহিলাদের জন্য হাসপাতাল চালু করা। কেননা তারা অর্থ ও চিকিৎসার অভাবে মৃত্যুবরণ করে।

জাতীয় শিল্প বিকাশের মাধ্যম হিসেবে সমবায়কে সংগঠিত করা এবং

যুদ্ধের সময় দেশের রক্ষাকর্তাদের বস্তুগত ও নৈতিক সমর্থন দেওয়া।

"জামিয়াত-ই নেসভান-ই বতনখাহ" এই অঞ্চলের নারীদের সাথে সম্পর্ক স্থাপনের সবচেয়ে গুরুত্বপূর্ণ রেকর্ডকৃত প্রচেষ্টায়" অবদান রেখেছে। 

**জামিয়াত-ই নেসভান-ই বতনখাহ** বক্তৃতা এবং প্রচারণা চালায়। ১৯৩২ সালে, এটি তেহরানে প্রাচ্য মহিলা কংগ্রেসের আয়োজন করে।  **জামিয়াত-ই নেসভান-ই বতনখাহ** ১৯২২ সাল থেকে গুরুত্বপূর্ণ নারী জার্নাল, *নোসভান ভাতানখাহ* [ *দেশপ্রেমিক নারী* ] প্রকাশ করেছে।

প্রতিষ্ঠাতা
-----------

তেহরানে এই নারী সংগঠন "জামিয়াত-ই নেসভান-ই বতনখাহ" প্রতিষ্ঠার পিছনে যাদের অবদান সর্বাগ্রে তাদের মধ্যে মাস্তুরে আফশার, মোহতারাম এস্কান্দারি এবং নূর-ওল-হোদা মঙ্গেনেহ।
তাদের কয়েকজনের পরিচয় হলো-

**মোহতারাম এস্কান্দারি** যিনি জমিয়তে-ই-তরক্কি-ই নেসওয়ারে প্রধান প্রতিষ্ঠাতা এবং মেয়েদের জন্য রাজ্য বিদ্যালয়ের ৫ নম্বর স্কুলের পরিচালক ছিলেন।

**মাস্তুরে আফশার** (ফার্সি: مستوره افشار; ১৮৯৮, উর্মিয়া, পশ্চিম আজারবাইজান - মৃত্যু ১৯৫১, তেহরানে), ছিলেন একজন ইরানি বুদ্ধিজীবী এবং ইরানে নারী অধিকার আন্দোলনের অন্যতম অগ্রণী ব্যক্তিত্ব। তিনি এ সংগঠনটির অন্যতম প্রতিষ্ঠাতা্ সদস্য।

**নূর-ওল-হোদা মঙ্গেনেহ** (জন্ম ১৯০০২, মৃত্যুর তারিখ অজানা), একজন ইরানি বুদ্ধিজীবী এবং ইরানে নারী অধিকার আন্দোলনের অগ্রণী ব্যক্তিত্ব ছিলেন।

আরো দেখুন
---------

* ইরানের সাংবিধানিক বিপ্লব
* নারী স্বাধীনতা সমিতি
* ইরানে নারী আন্দোলন
* মোখদারত ভাতান সমিতি
* ইরানি নারীরা
* সাংবিধানিক বিপ্লবের সমিতি

তথ্যসূত্র
---------

1. 1 2  Sanasarian, Eliz. *The Women's Rights Movements in Iran*, Praeger, New York: 1982, আইএসবিএন ০-০৩-০৫৯৬৩২-৭.
2. ↑  Dawlatšāhī, Mehrangīz (২০১২)। "ESKANDARĪ, MOḤTARAM"। *Encyclopedia Iranica*। সংগ্রহের তারিখ ২৬ মার্চ ২০১৯।
3. 1 2  Homa Hoodfar (Winter ১৯৯৯)। "The Women's Movement in Iran" (পিডিএফ)। ১১ ডিসেম্বর ২০১৫ তারিখে মূল (পিডিএফ) থেকে আর্কাইভ করা। সংগ্রহের তারিখ ২২ সেপ্টেম্বর ২০১৪।
*সালেহ তার লোকদের উটনী দেখার আমন্ত্রণ জানাচ্ছে*  
(নবীদের গল্পের চিত্রায়িত সংগ্রহ)
**ঈশ্বরের উটনী** (আরবি: نَـاقـة الله) ইসলামে একটি অলৌকিক ঘটনা যেখানে আল্লাহ নবী সালেহর আল-হিজরে বসবাস করা সামুদ জাতির অলৌকিক ঘটনা দেখার দাবিতে প্রেরণ করা মাদী উট। উটের ঘটনা এবং কাহিনী কুরআনের বিভিন্ন সূরায় লিপিবদ্ধ আছে।

কুরআনের উল্লেখ
--------------

কুরআনের অনেক বর্ণনার মধ্যে একটি ঐতিহাসিক কাহিনী সামুদ সম্প্রদায়ের সাথে সম্পর্কিত, যারা ইসলাম-পূর্ব আরবে এবংʿআদ জাতির পরে বাস করত। যেহেতু সম্প্রদায়ের লোকেরা মূর্তিপূজায় অতিমাত্রায় লিপ্ত ছিল, অন্যান্য সমস্যা ছাড়াও, আল্লাহ নবী সালেহকে তাদের প্রতারণামূলক উপায়গুলো সংশোধন না করার বিষয়ে আসন্ন শাস্তি সম্পর্কে সতর্ক করতে পাঠিয়েছেন।

আরো দেখুন
---------

* আরব উপদ্বীপের
* ইসলামে উট
* হেজাজ
* কুরআনে বর্ণিত চরিত্র এবং নামের তালিকা

তথ্যসূত্র
---------

1. ↑  [কুরআন ১৫:৮০]
2. ↑  "Al-Hijr Archaeological Site (Madâin Sâlih)"। UNESCO। সংগ্রহের তারিখ ২০১৪-০৪-০৭।
3. ↑  [কুরআন ১৫:৮০-৮৪]
4. ↑  [কুরআন ৭:৭৩-৭৯]
5. ↑  [কুরআন ১১:৬১-৬৯]
6. ↑  [কুরআন ২৬:১৪১-১৫৮]
7. ↑  [কুরআন ৫৪:২৩-৩১]
8. ↑  [কুরআন ৮৯:৬-১৩]
9. ↑  [কুরআন ৯১:১১-১৫]
10. ↑  [কুরআন ৭:৭৩-৭৯]
11. ↑  [কুরআন ১১:৬১-৬৯]
12. ↑  [কুরআন ২৬:১৪১-১৫৮]
13. ↑  [কুরআন ৫৪:২৩-৩১]
14. ↑  [কুরআন ৮৯:৬-১৩]
15. ↑  [কুরআন ৯১:১১-১৫]
**সিরাজুল ইসলাম** (২ সেপ্টেম্বর ১৯৩০ — ৯ জুন ২০০২) ছিলেন বাংলার একজন মুসলিম মরমী কবি। তিনি বিটিভি ও পূর্ব পাকিস্তান রেডিওর গীতিকার হিসেবে কাজ করেছিলেন। "আল্লাহু আল্লাহু তুমি জাল্লে জালালুহু", "নবী মোর পরশমনি" ইত্যাদিসহ আরো অনেক ইসলামি মরমি কবিতা বা গানের রচয়িতা।

জীবনী
-----

সিরাজুল ইসলাম ১৯৩০ সালের ২রা সেপ্টেম্বর ঢাকা জেলার কেরাণীগঞ্জ অন্তর্গত রসুলপুর গকুলচর গ্রামে জন্মগ্রহণ করেন। ১৯৪৮ সালে তিনি সঙ্গীতের তালিম নেন। ১৯৫৪ সালে তাকে পূর্ব-পাকিস্তানের রেডিওর গীতিকার হিসেবে তালিকাভুক্ত করা হয়। ১৯৬৪ সালে ঢাকায় রেডিও স্টেশন প্রতিষ্ঠিত হলে সেখানেও তাকে গীতিকার হিসেবে যুক্ত করা হয়। তিনি এতদ্ব্যতীত কয়েকটি বেসরকারী কোম্পানিতে সামান্য বেতনে চাকরি করেন। তার নিজের কোনো জমা সম্পদ ছিল না। তার ব্যক্তিগত সম্পদ তিনি তার গ্রামের বইবাগান নামের পাঠাগারে দান করেছিলেন। তিনি ২০০২ সালের ৯ই জুন মৃত্যুবরণ করেন।

কর্ম
----

তার ২৫টি কাব্যগ্রন্থ প্রকাশিত হয়। তার বিখ্যাত মরমি কবিতাগুলো নিম্নরূপ:

* আল্লাহু আল্লাহু তুমি জাল্লে জালালু
* নবী মোর পরশমণি
* মন ভোমরা মজলিনা তুই
* এখনও সময় আছে আল্লাহ নবীর নাম লও
* হলুদিয়া পাখি সোনারই বরণ
* কোকিল ডাকিসনারে আর
* কে যাও তুমি ভাটির দেশে ও বিদেশি নাইয়া
* এই যে দুনিয়া কিসেরও লাগিয়া ইত্যাদি।

তার গানে আব্দুল আলীম, ফেরদৌসী, মাহমুদুন্নবী, ফরিদা ইয়াসমিনসহ আরো অনেক বিখ্যাত সুরকাররা তার গানে সুর দিয়েছেন। তিনি বাংলা একাডেমির আজীবন সদস্য ছিলেন।

আরও দেখুন
---------

* কাজী নজরুল ইসলাম
* নাশিদ

তথ্যসূত্র
---------

1. 1 2  "সিরাজুল ইসলাম"। *onushilon.org*। সংগ্রহের তারিখ ২০২৩-১২-০৪।
2. 1 2
3. ↑  "কবি সিরাজুল ইসলাম - ফেসবুক আনঅফিশিয়াল পেইজ"। *www.facebook.com*। সংগ্রহের তারিখ ২০২৩-১২-০৪।
ফেসসিটিং, হেনরিক লোসো (১৮৪০-১৮৯৭) 
**ফেসসিটিং**, **কুইনিং বা কিংিং** **নামেও** পরিচিত, এটি হল এক সঙ্গীর মুখের উপর অন্য সঙ্গীর বসে থাকা যৌন অনুশীলন, কখনও কখনও মৌখিক-জননাঙ্গ বা মৌখিক-পায়ু লেহনের অনুমতি দেয়।  বসা অংশীদার উভয় দিকে মুখ দিয়ে থাকতে পারে। 

এই আসনে অংশীদাররা পারস্পরিকভাবে তাদের হাত দিয়ে অন্য সঙ্গীর কামোদ্দীপক জোনকে উদ্দীপিত করতে পারে। আধিপত্য এবং বশ্যতা জড়িত যৌন ক্রিয়াকলাপে, ফেসসিটিং এক ধরনের কামুক অপমান হতে পারে।

উপাদান
------

শ্রেষ্ঠত্ব প্রদর্শনের জন্য এবং যৌন পরিতৃপ্তির জন্য প্রভাবশালী এবং বশ্যতাশীল ব্যক্তিদের মধ্যে ফেসসিটিং সাধারণ। পূর্ণ শরীরের চাপ, কামুক শ্বাসরোধ, আর্দ্রতা, শরীরের গন্ধ এবং অন্ধকারকে যৌন আকর্ষণ বা বাধ্যবাধকতা হিসাবে বিবেচনা করা যেতে পারে। যে ব্যক্তিটি বসেছিল সে দাসত্বের মধ্যে থাকতে পারে, যৌনভাবে বশীভূত হতে পারে বা অন্য ব্যক্তির দেহের ওজন দ্বারা কেবল চেপে ধরে থাকতে পারে। কিছু ক্ষেত্রে, অনুগত ব্যক্তি প্রভাবশালীর শারীরিক বর্জ্য (গুলি) গ্রাস করতে পারে (ইউরোলাগ্নিয়া বা কপ্রোফিলিয়া)।

আরও দেখুন
---------

* বিডিএসএম
* কুনিলিংগাস
* ডমিনাট্রিক্স
* ওরাল সেক্স
* যৌন অবস্থান
* টিব্যাগিং

তথ্যসূত্র
---------

1. ↑  Fulbright, Yvonne (২০১১)। *The Best Oral Sex Ever - His Guide to Going down*। Adams Media। পৃষ্ঠা 28। আইএসবিএন 978-1-4405-1080-9।
2. ↑  Murray, Thomas (১৯৮৯)। *The Language of Sadomasochism*। Greenwood Press। পৃষ্ঠা 111। আইএসবিএন 0-313-26481-3।

বহিঃসংযোগ
---------

* উইকিমিডিয়া কমন্সে ফেসসিটিং সম্পর্কিত মিডিয়া দেখুন।
**মাহমুদ আল কুর্দি মসজিদ** ( আরবি: مسجد الكردي ) অথবা **জামাল আল-দীন মাহমুদ আল ইসতাদার মসজিদ** ( আরবি: مسجد جمال الدين محمود الاستادار ) মিশরের কায়রোতে এটি ঐতিহাসিক মসজিদ। এটি মাহমুদ আল- *কুরদী* নামের আমির দ্বারা প্রতিষ্ঠিত হয়েছিল যিনি মামলুক সুলতান বারকুয়ের *উস্তাদদার বা* মাজর্ডোমো ছিলেন।  এটি রদওয়ান বে (বা টেন্টমেকারস স্ট্রিট) এর কাসাবার ঠিক দক্ষিণে অবস্থিত, যা আল-দরব আল-আহমার জেলার ঐতিহাসিক কায়রোতে, আহমদ মেহের স্ট্রিট থেকে বেরিয়ে আসে।

ইতিহাস
------

মসজিদটি ১৩৯৫ সালে শেষ হয়েছিল।

পুরাকীর্তি মন্ত্রকের পুনরুদ্ধারের কাজ ১৯৭৯ সালে শুরু হয়েছিল এবং২০০৪ সালে এটি সমাপ্ত হয়েছিল। পরবর্তীকালে, মিনারটি সাদা রঙে প্লাস্টার করা হয়েছিল।

স্থাপত্য
--------

এই ছোট মসজিদটির কয়েকটি উল্লেখযোগ্য বৈশিষ্ট্য রয়েছে। প্রথম দিকের পাথরের গম্বুজগুলির মধ্যে গম্বুজটি অনুভূমিক শেভ্রন প্যাটার্ন দিয়ে খোদাই করা।  এই স্টাইলটি ১৪-শতাব্দীর পূর্বের ইট এবং প্লাস্টার রিবগুলিকে এই জাতীয় গম্বুজগুলিতে প্রতিস্থাপন করেছিল। গম্বুজটি আটটি জানালা দিয়ে ড্রামের উপর বসে আছে। মিনারটি তার বৃত্তাকার ফর্মের জন্যও উল্লেখযোগ্য, যা এই সময়ের জন্য অস্বাভাবিক, এবং পরে অটোম্যান আর্কিটেকচারে ভারী ব্যবহৃত হয়েছিল। প্রতিটি সম্মুখ, উইন্ডো ফ্রেম এবং দরজাটিতে মূল শিলালিপি এবং সজ্জা রয়েছে। মসজিদটির ধাতব দরজাগুলি নিজেরাই দুর্দান্ত কারুশিল্পের, এগুলি জ্যামিতিক নক্ষত্রের নিদর্শন এবং পৃষ্ঠতল জুড়ে আরবস্কাক খোদাই করা। অভ্যন্তরটিতে দুটি আইওয়ান রয়েছে এবং এটি একটি *কা'আর* (অভ্যন্তরীণ বা প্রাসাদ স্থাপত্যের অভ্যর্থনা হল) সাথে সাদৃশ্য হিসাবে উল্লেখযোগ্য, এটি সম্ভবত ইঙ্গিত দেয় যে মসজিদটি একটি বাড়ি থেকে রূপান্তরিত হয়েছিল।

### চিত্র

* মসজিদের অভ্যন্তরটি, যা কোনও বাড়ি বা মেনশনের অভ্যর্থনা হলের ( ক্বা ) অনুরূপ। মসজিদের অভ্যন্তরটি, যা কোনও বাড়ি বা *মেনশনের* অভ্যর্থনা হলের ( *ক্বা* ) অনুরূপ।
* জ্যামিতিক এবং আরবস্কু বিন্যাস সহ মসজিদের ধাতব দরজা জ্যামিতিক এবং আরবস্কু বিন্যাস সহ মসজিদের ধাতব দরজা

আরো দেখুন
---------

* মসজিদের তালিকা
* আফ্রিকার মসজিদগুলির তালিকা
* মিশরে মসজিদের তালিকা

তথ্যসূত্র
---------

1. 1 2 3  Williams, Caroline (২০১৮)। *Islamic Monuments in Cairo: The Practical Guide* (7th সংস্করণ)। The American University in Cairo Press।
''**জামিয়া ফারুকিয়া করাচি**'' পাকিস্তানের বিখ্যাত ইসলামী প্রতিষ্ঠানগুলির একটি। প্রতিষ্ঠিত হয় ১৯৬৭ সালে। বর্তমানে মাদ্রাসাটিতে প্রায় ২৩০০ শিক্ষার্থী শিক্ষা বিভাগে লেখাপড়া করছেন। জামিয়া ফারুকিয়ায় ছাত্রদেরকে শিক্ষাদান, বই, খাবার, বাসস্থান, চিকিৎসা সেবা, এবং অন্যান্য সুবিধাগুলি ফ্রীতে প্রদান করা হয়। সকল খরছ সাধারনতঃ মুসলিম উম্মাহর দান এবং দাতব্য উপহার থেকে হয়ে থাকে।

শিক্ষার বিষয় সমূহ
------------------

জামিয়া তার শিক্ষা ব্যবস্থাকে নিম্ন স্তরে বিভক্ত করেছে:

**ধর্মীয় শিক্ষার বিষয় সমূহ:**

* আরবি ভাষা, নহব, সরফ, বালাগাত ও আরুয।
* ফিকহ ও উছুলে ফিকহ।
* তাফসির ও উছুলে তাফসির।
* হাদীস ও উছুলে হাদীস।
* তাজবীদ।
* ফারাইয
* ইসলামের রাষ্ট্র বিজ্ঞান ও সিরাত।
* ইসলামের অর্থনীতি।
* ইসলামের সমাজ বিজ্ঞান ও সিরাত।
* ইসলামের দর্শন।
* পরিবার বিজ্ঞান।

**বৈষয়িক জ্ঞান-বিজ্ঞান সমূহ:**

বাংলা এবং বাংলা ব্যকরণ।

ইংরেজি এবং ইংরেজি গ্রামার।

উর্দূ ও উর্দূ কাওয়ায়েদ।

ফারসি ও ফারসি কাওয়ায়েদ।

গণিত ও জ্যামিতি।

ইতিহাস।

ভূগোল।

বিজ্ঞান।

মানতিক।

মুনাযারা।

পাশ্চাত্যের দর্শন।

আরও দেখুন
---------

* দারুল উলুম
* দারুল উলুম দেওবন্দ
* দারুল উলূম করাচী
* আল জামায়াতুল আহলিয়া দারুল উলুম মইনুল ইসলাম

তথ্যসূত্র
---------

1. 1 2  "সংরক্ষণাগারভুক্ত অনুলিপি"। ৬ আগস্ট ২০১৯ তারিখে মূল থেকে আর্কাইভ করা। সংগ্রহের তারিখ ২ জুলাই ২০১৯।
2. ↑

বহিঃসংযোগ
---------

* প্রাতিষ্ঠানিক ওয়েবসাইট
* দারুল উলুম করাচির উর্দু ইসলামী পোর্টাল
**জালালাবাদ বিমানবন্দর** ( পশতু: د جلال اباد هوايي ډګر  ; (আইএটিএ: **JAA**, আইসিএও: **OAJL**) ) ৩ মাইল (৪.৮ কিমি) ) দক্ষিণ- জালালাবাদ আফগানিস্তানে শহরে অবস্থিত। এই বিমানবন্দরটি কেবলমাত্র সামরিক উদ্দেশ্যে ব্যবহৃত হয় এবং কখনও কখনও জাতিসংঘের বিমানও এই বিমানবন্দরটি ব্যবহার করে। এটি মার্কিন যুক্তরাষ্ট্রের সশস্ত্র বাহিনী এবং বেসামরিক ঠিকাদাররা দখল এবং রক্ষণাবেক্ষণ করে। তারা জালালাবাদ বিমানবন্দর সংলগ্ন ফরোয়ার্ড অপারেটিং বেস ফেন্টি থেকে পরিচালনা করে। আফগান বিমানবাহিনী (এএএফ) এবং আন্তর্জাতিক সুরক্ষা সহায়তা বাহিনীর সদস্যরাও বিমানবন্দরটি ব্যবহার করে।

নতুন জালালাবাদ বিমানবন্দর
-------------------------

আফগানিস্তানের পরিবহন ও নাগরিক বিমান পরিবহন মন্ত্রী হামিদুল্লাহ কাদেরি ২০০৯ সালের এপ্রিল মাসে জালালাবাদের উত্তর-পশ্চিমে গাম্বিরি এলাকায় একটি নতুন বেসামরিক বিমানবন্দর নির্মাণের ঘোষণা দিয়েছিলেন। নতুন বিমানবন্দরটি মার্কিন যুক্তরাষ্ট্রের আর্থিক সহায়তায় নির্মিত হবে। []

২০১০ আক্রমণ
-----------

৩০ শে জুন ২০১০-তে একটি গাড়ি বোমা বিস্ফোরিত হয় এবং জঙ্গিরা বিমানবন্দরে হামলা চালায়। তালেবান মুখপাত্র জাবিউল্লাহ মুজাহিদের মতে, হামলায় তালেবানরা দায়ী ছিল এবং ৩২ জন আফগান ও অ-আফগান সুরক্ষা বাহিনীকে হত্যা করেছিল। ন্যাটো অনুসারে, আটজন তালেবান মারা গেছেন এবং একজন আফগান ও একজন জোট সদস্য আহত হয়েছেন।

বিমান সংস্থা এবং গন্তব্য
------------------------

বর্তমানে, জালালাবাদ বিমানবন্দরে সামরিক ও ইউএন বিমান ছাড়া কোনও নির্ধারিত বিমান সংস্থাগুলি চলাচল করছে না।

দুর্ঘটনা ও ঘটনাবলী
------------------

২ অক্টোবর ২০১৫ এ জালালাবাদ বিমানবন্দর থেকে সি -৩০ হারকিউলিস বিমানটি বিধ্বস্ত হওয়ার পরে সংঘর্ষে মার্কিন যুক্তরাষ্ট্রের ৬ জন এয়ারম্যান এবং ৫ জন যাত্রী এবং ৩ জন স্থানীয় নাগরিকসহ ১১ জন নিহত হয়েছেন।

আরো দেখুন
---------

* আফগানিস্তানের বিমানবন্দরের তালিকা

তথ্যসূত্র
---------

1. ↑  Airport record for Jalalabad Airport ওয়েব্যাক মেশিনে আর্কাইভকৃত ২২ মে ২০১৪ তারিখে at Landings.com. Retrieved 1 August 2013
2. ↑  "AIP Afghanistan - Important Information"। ১৭ জুন ২০১৬ তারিখে মূল থেকে আর্কাইভ করা। সংগ্রহের তারিখ ১০ মে ২০১৬।
3. ↑  "Militants killed in airport battle"। ৩ জুলাই ২০১০ তারিখে মূল থেকে আর্কাইভ করা। সংগ্রহের তারিখ ১১ অক্টোবর ২০১৯।
4. ↑  Militants killed in fighting at eastern Afghanistan airport[*অকার্যকর সংযোগ*]
5. ↑  Barbara Starr and Theodore Schleifer, CNN (১ অক্টোবর ২০১৫)। "11 dead as U.S. aircraft crashes in eastern Afghanistan - CNNPolitics.com"। *CNN*। সংগ্রহের তারিখ ২ অক্টোবর ২০১৫।

বহিঃসংযোগ
---------

 উইকিমিডিয়া কমন্সে জালালাবাদ বিমানবন্দর সম্পর্কিত মিডিয়া দেখুন।

* জালালাবাদ বিমানবন্দর সামরিক ভূমিকা
* ল্যান্ডিংস.কম এ জালালাবাদ বিমানবন্দরের জন্য বিমানবন্দর রেকর্ড  ওয়েব্যাক মেশিনে আর্কাইভকৃত ২২ মে ২০১৪ তারিখে
**২০০৮ আসাম বোমা বিস্ফোরণ** ৩০ অক্টোবর গুয়াহাটি এবং পশ্চিম আসামের প্রতিবেশী অঞ্চল সমূহে সংঘটিত হয়েছিল। প্রতিবেদনসমূহের মতে প্রায় ১৮টি বোমার বিস্ফোরণ ঘটে, যার ফলে কমপক্ষে ৬১জন মানুষ নিহত হয় এবং ৪৭০জনেরও অধিক মানুষ আহত হয়।

বোমা আক্রমণ
-----------

কেন্দ্রীয় মন্ত্রী সাকীল আহমেদ নিশ্চিত করে বলেন ১০টা বিস্ফোরণ ঘটে, যদিও অন্যান্য প্রতিবেদনসমূহের মতে বোমার তালিকা ১৮ টি পর্যন্ত হতে পারে। বিস্ফোরণে গুয়াহাটি, বরপেটা রোড, বঙাইগাঁওএবং কোকরাঝার কে কাঁপিয়ে তুলেছিল।

বিস্ফোরণে গুয়াহাটির পানবাজার, ফাঁসি বাজার এবং গণেশগুরির নিসিনা এলাকাও কাঁপিয়ে তোলে যার জন্যে বাজারে এবং কার্যালয়ে যাওয়া মানুষে ভর্তি হয়ে পড়ে। কোকরাঝারায় তিনটি বোমা এর একটা সম্ভবত হাতবোমা (গ্রেনেড), বরপেটায় রোডে দুটা বোমা এবং বঙাইগাঁওয়ে একটা বোমার বিস্ফোরণ ঘটে। ভারতীয় সংবাদ মাধ্যমের মতে দেওয়ালীর ছুটির ঠিক আগে এই অপ্রত্যাশিত ঘটনা ঘটে এজন্যে ভুক্তভোগীর সংখ্যা অধিক হয়। গণেশগুরির বোমাটি একটি গাড়ীতে রাখা ছিল এবং বিস্ফোরণটি আসামের মুখ্যমন্ত্রী তরুণ গগৈর সরকারী বাসভবন থেকে ১০০মিটার দূরে সংঘটিত হয়।

গুয়াহাটিতে ৪১ জন, কোকরাঝারায় ২১জন এবং বরপেটা রোডে ১৫ জন মানুষের মৃত্যু ঘটে। নভেম্বরের ২ তারিখে আরো ৪ জন আহত লোক মৃত্যুবরণ করে। ৩ জনের গুয়াহাটি চিকিৎসা মহাবিদ্যালয় এ এবং অন্য একজনের বিশিষ্ঠ সামরিক চিকিৎসালয় এ দেহাবসান ঘটে। অন্য ২০জনের অবস্থা সংকটজনক ছিল। 

নিরাপত্তা বিভাগের মতে বিপুল পরিমাণের বিস্ফোরক যেমন আ ডি এক্স টেমপ্লেট:Enwiki এবং অন্যান্য সি- ৪র নিশানা "প্লাস্টিক বিস্ফোরক" হিসেবে ব্যবহার করা হয়েছিল। বিস্ফোরণটি ঘটানোর জন্যে সময়-যন্ত্র (Timer) ব্যবহার করা হয়েছিল বলে সন্দেহ করা হয় যেহেতু সকল বিস্ফোরণ ১৫ মিনিটের ভিতর সংঘটিত হয়েছিল। অনুসন্ধানে মোটর সাইকেল ব্যবহারো সন্দেহ করা হয়েছিল। কিন্তু আসাম নিরাপত্তা বাহিনীর প্রধান পরিচালক আর.এন. মাথুরের ভাষ্যমতে অধিকসংখ্যক বোমা গাড়ীতে সংযুক্ত করা হয়েছিল।


উইকিসংবাদে ***Synchronised bombings strike Indian state of Assam*** সম্পর্কিত সংবাদ রয়েছে।

তাৎক্ষণিকভাবে মৃত ছাড়াও হতাহতের ভিতর ৭জন ঐ রাতেই মৃত্যুমুখে ঢলে পরে।

### তাৎক্ষণিক পরিণতি

* বোমা বিস্ফোরণের পরপরই আসাম সরকার কঠোর সতর্কতা জারি করে এবং সম্ভাব্য চাঞ্চল্যকর পরিস্থিতি নিয়ন্ত্রণে আধাসামরিক বাহিনী ডেকে পাঠায়।

### পরিণাম

তদন্ত
-----

অপরাধী
------

প্রতিক্রিয়া
------------

### কেন্দ্রীয় প্রতিক্রিয়া

### আন্তর্জাতিক প্রতিক্রিয়া

আরো দেখুন
---------

* ২০০৯ সালের গুয়াহাটির বিস্ফোরণ

তথ্যসূত্র
---------

1. ↑  Kalita, Prabin (নভেম্বর ১, ২০০৮)। "Car bombs were used in Guwahati blast"। *Times of India*। সংগ্রহের তারিখ ২০০৮-১১-০১।
2. 1 2  "Assam blast toll rises to 81"। ১০ নভেম্বর ২০১০ তারিখে মূল থেকে আর্কাইভ করা। সংগ্রহের তারিখ ২২ সেপ্টেম্বর ২০১৬।
3. 1 2  One arrested for Assam serial blasts
4. ↑  "Serial blasts in Assam, 20 dead, 100 injured"। *Times of India*। অক্টোবর ৩০, ২০০৮। সংগ্রহের তারিখ ২০০৮-১০-৩০।
5. ↑  "At least 61 killed and over 470 injured in 18 blasts in Assam"। ১২ ফেব্রুয়ারি ২০১২ তারিখে মূল থেকে আর্কাইভ করা। সংগ্রহের তারিখ ২২ সেপ্টেম্বর ২০১৬।
6. ↑  "One arrested for Assam serial blasts-India-The Times of India"। Timesofindia.indiatimes.com। ২০০৮-১০-৩১। সংগ্রহের তারিখ ২০০৮-১১-০১।
7. ↑  "Bomb explosions in India kill 24 peolpe*(sic)*"। KBC। ২০০৮-১০-৩০। ২০১১-০৫-২৪ তারিখে মূল থেকে আর্কাইভ করা। সংগ্রহের তারিখ ২০০৮-১০-৩০।
8. ↑  "11 blasts in 15 minutes rip Assam, 26 killed"। Merinews। ২০০৮-১০-৩০। সংগ্রহের তারিখ ২০০৮-১০-৩০। [*স্থায়ীভাবে অকার্যকর সংযোগ*]
পিণ্ডারি হিমবাহ
**পিণ্ডারী হিমবাহ** হিমালয়ের কুমায়ুনের উপরিভাগে এবং নন্দা কোট ও নন্দা দেবীর উত্তর-পূর্বের একটি হিমবাহ। এই হিমবাহটি স্বল্প দূরত্বের জন্য (প্রায় ৩ কিমি (১.৯ মা)) দক্ষিণদিকে বয়ে পিণ্ডারী নদীর জন্ম দেয়, যা গাড়োয়াল জেলার কর্ণপ্রয়াগে গিয়ে অলকানন্দা নদীতে মিশেছে।

হিমবাহ পৌছতে সং, লোহারক্ষেত ইত্যাদি গ্রাম পার করে ঢাকুরি গিরিবর্ত্ম অতিক্রম করতে হয়। সেখান থেকে খাতি(সর্বশেষ বসতিপূর্ণ গ্রাম এই পথে), দোয়ালি,ফুরকিয়া গ্রাম এবং সর্বশেষ জিরো পয়েন্টে এসে পদযাত্রা শেষ হয়। যদিও বেশীরভাগ পথটি পিণ্ডারী নদীর পাশ দিয়ে তাও খাতি অবধি নদী বেশিরভাগ সময়ই দেখতে পাওয়া যায় না।

পিণ্ডারী হিমবাহ ট্রেলটি একটি ৯০ কিমি (৫৬ মা) লম্বা যাতায়াতের ট্রেক; এটি নির্বিঘ্নে ও স্বাভাবিক গতিতে অতিক্রম করতে সাধারণত ৬ দিন সময় দরকার হয়।

হিমবাহ সমীক্ষা বিস্তারিত বিবরণ
------------------------------

```
পিন্ডারী হিমবাহের উপর বিভিন্ন সমীক্ষা ও উল্লেখযোগ্য তথ্য আছে।১৯০৬ সালে প্রথম জরিপ G.de P.Cotter দ্বারা সম্পন্ন হয়।১৯৫৮ সালে আন্তর্জাতিক জিওফিজিকাল বর্ষ উপলক্ষে  অম্বর পি তিওয়ারি ও জাংপাঙ্গির  দ্বারা পরবর্তী জরিপ সম্পন্ন হয়।তারা হিমবাহের স্নাউটের ১,০৪০ মি (৩,৪১০ ফু) পশ্চাদপসরণ সম্পর্কে লিপিবদ্ধ করেন। 
```

স্নাউট, একটি হিমবাহ প্রান্ত (অঙ্গুলী, বা চঞ্চুর মত) যেটি একটি হিমবাহের যে কোন নির্দিষ্ট বিন্দুতে শেষ হয়।হিমবাহ পর্যবেক্ষকের কাছে নিশ্চল মনে হলেও,বাস্তবে হিমবাহ অবিরাম সচল হয় এবং হিমবাহ টার্মিনাসটি সবসময় অগ্রসর বা অপসৃত হয়।১৯৬৬ সালের অভিযানে আরও ২০০ মি (৬৬০ ফু) এর পশ্চাদপসরণ লিপিবদ্ধ করা হয়।

পিণ্ডারি ও কাফনি হিমবাহের ট্রেক মানচিত্র

আরো দেখুন
---------

* হিমবাহের তালিকা
* কাফনি হিমবাহ

তথ্যসূত্র
---------

1. ↑

বহিসংযোগ
--------

* A trip report on the Pindari Glacier Trek
* Images from Pindari Glacier, Zerop Point and above
* Travel article on Pindari & Kafni Glacier Trek



উইকিমিডিয়া কমন্সে **পিণ্ডারী হিমবাহ** সংক্রান্ত মিডিয়া রয়েছে।

| * দে
* স
উত্তরাখন্ডের জলবিজ্ঞান |
| --- |
| নদীসমূহ | 
* অলকানন্দা
* ভাগীরথী
* ভীলাঙ্গনা
* দারমা
* গঙ্গা
* গঙ্গা নদী
* গৌলা
* গোরি গঙ্গা
* গোরি
* গোরিগড়
* কালি
* লক্ষ্মণ গঙ্গা
* মন্দাকিনি
* পিন্ডার
* পুষ্পাবতী
* রামগঙ্গা
* সারদা
* টন্স
* যমুনা

 |
| হ্রদসমূহ | 
* ভীমতাল
* দেওরিয়াতাল
* ডোডিতাল
* কেদারতাল
* কুমায়ুন পর্বতের হ্রদসমূহ
* নৈনিতাল
* নৌকুচিয়াতাল
* পান্নাতাল অথবা গরুড়তাল
* রূপকুন্ড
* সতোপন্থ তাল
* সাততাল
* শ্রী হেমকুন্ড সাহেব

 |
| বাঁধসমূহ | 
* আসান বাঁধ
* ভালি বাঁধ
* ভীমগোদা বাঁধ
* ডাকপাথর বাঁধ
* ইছারি বাঁধ
* কোটেশ্বর বাঁধ
* লাখ্বর বাঁধ
* মানেরি বাঁধ
* পাশুলোক বাঁধ
* রামগঙ্গা বাঁধ
* টেহরি বাঁধ

 |
| হিমবাহসমূহ | 
* গঙ্গোত্রী
* কাফনি
* কাবালান্দ
* মেওলা
* মিলাম
* নামিক
* পঞ্চচুল্লি
* পিন্ডারি
* রালাম
* সতোপন্থ
* সোনা

 |
| সম্পর্কিত বিষয় | 
* গোমুখী

 |
| পার্শ্ববর্তী এলাকার জলবিজ্ঞান | 
* হিমাচল প্রদেশ
* উত্তরপ্রদেশ
* নেপাল

 |


  

টেমপ্লেট:Uttarakhand-geo-stub
**বায়াতকারী মেঠো ধনেশ** বা **উত্তুরে মেঠো ধনেশ** (*Bucorvus abyssinicus*) মেঠো ধনেশের মধ্যে একটি প্রজাতি।

এরা মূলত আফ্রিকান পাখি। বিষুবরেখা থেকে উত্তরে পাওয়া যায়। এরা সাধারণত দিবাচর এবং দলবদ্ধভাবে থাকে। এদের বিচরণক্ষেত্র প্রায় ২ থেকে ১০০ বর্গ মাইল পর্যন্ত বিস্তৃত থাকে।

এই প্রজাতির ধনেশ ৩০ থেকে ৪০ বছর পর্যন্ত বাঁচতে পারে। এরা প্রধানত মাটিতে নেমে খাদ্য গ্রহণ করে। সরীসৃপ, ব্যাঙ, শামুক, কীট এবং শশকের আকার অবধি সীমাবদ্ধ স্তন্যপায়ী এদের প্রধান খাদ্য। এছাড়াও এরা ফল-মূল, ডুমুর ইত্যাদি খেতেও পছন্দ করে।

বর্ণনা
------

দুটি সবচেয়ে বড় প্রজাতির ধনেশের মধ্যে একটি হল বায়াতকারী মেঠো ধনেশ। অন্যটি হল দক্ষিণী মেঠো ধনেশ। এরা গড়ে প্রধানত ৯০ থেকে ১০০ সেমি (৩৫ থেকে ৩৯ ইঞ্চি) লম্বা এবং ওজন প্রায় ৪ কেজি (৮.৮ পা)। যদিও দক্ষিণী মেঠো ধনেশের থেকে এরা আকারে বড় হয় [১০২ সেমি (৪০ ইঞ্চি)], কিন্তু প্রকাশিত রিপোর্টে বলা হয় যে এই প্রজাতিটি দক্ষিণীর থেকে কিছুটা ছোটো আকারের হয়। জ্ঞাতিভাই দক্ষিণীর মতোই এদেরও উন্মুক্ত লম্বা পা আছে। পুরুষদের লাল রঙের এবং স্ত্রীদের ঘন নীল রঙের কন্ঠথলি আছে। এদের চোখের পাপড়ি খুব লম্বা হয় যা চোখকে ধূলা থেকে বাঁচায়।

গ্যালারি
--------

* জোড়ায় ফোর্ট ওয়ার্থ চিড়িয়াখানাতেজোড়ায় ফোর্ট ওয়ার্থ চিড়িয়াখানাতে
* স্ত্রী ধনেশস্ত্রী ধনেশ
* ধনেশের ডিমধনেশের ডিম

তথ্যসূত্র
---------

1. ↑  BirdLife International (২০১২)। "*Bucorvus abyssinicus*"। *বিপদগ্রস্ত প্রজাতির আইইউসিএন লাল তালিকা। সংস্করণ 2013.2*। প্রকৃতি সংরক্ষণের জন্য আন্তর্জাতিক ইউনিয়ন। সংগ্রহের তারিখ ২৬ নভেম্বর ২০১৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  *Field Guide to the Birds of East Africa: Kenya, Tanzania, Uganda, Rwanda, Burundi* by Stevenson & Fanshawe. Elsevier Science (2001), আইএসবিএন ৯৭৮-০৮৫৬৬১০৭৯০
3. ↑  "Birds: Hornbill"। San Diego Zoo। সংগ্রহের তারিখ ১৬ জুলাই ২০১৩।
4. ↑  
"Abyssinian Ground Hornbill"। The Sacramento Zoological Society। [*স্থায়ীভাবে অকার্যকর সংযোগ*]

উইকিমিডিয়া কমন্সে **বায়াতকারী মেঠো ধনেশ** সংক্রান্ত মিডিয়া রয়েছে।